CELEX: 32008D0545
Language: mt
Date: 2008-06-06 00:00:00
Title: Deċiżjoni tal-Kumitat politiku u ta’ sigurtà EUPT/1/2008 tas- 6 ta’ Ġunju 2008 li temenda d-Deċiżjoni EUPT/2/2007 dwar il-ħatra tal-Kap tat-Tim ta’ l-Ippjanar ta’ l-Unjoni Ewropea (EUPT Kosovo)

3.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 173/30
            
         DEĊIŻJONI TAL-KUMITAT POLITIKU U TA’ SIGURTÀ EUPT/1/2008
   tas-6 ta’ Ġunju 2008
   li temenda d-Deċiżjoni EUPT/2/2007 dwar il-ħatra tal-Kap tat-Tim ta’ l-Ippjanar ta’ l-Unjoni Ewropea (EUPT Kosovo)
   (2008/545/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u b’mod partikolari t-tielet subparagrafu ta’ l-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2006/304/PESK ta’ l-10 ta’ April 2006 dwar it-twaqqif tat-Tim ta’ l-Ippjanar ta’ l-UE (EUPT Kosovo) fir-rigward ta’ operazzjoni eventwali ta’ l-UE ta’ l-immaniġġar ta’ kriżi fil-qasam ta’ l-istat ta’ dritt u possibbilment f’oqsma oħra fil-Kosovo (1), u b’ mod partikolari l-Artikolu 6 tagħha,
   Wara li kkunsidra l-Azzjoni Konġunta tal-Kunsill 2008/124/PESK ta’ l-4 ta’ Frar 2008 dwar il-Missjoni ta’ l-Unjoni Ewropea għall-Istat tad-Dritt fil-Kosovo, EULEX KOSOVO, u b’mod partikolari l-Artikoli 4(3) u 5(2) tagħha (2),
   Billi:
   
               (1)
            
            
               Permezz tad-Deċiżjoni, EUPT/2/2007 (3), il-Kumitat Politiku u ta’ Sigurtà (KPS) ddeċieda, li jaħtar lis-Sur Roy REEVE bħala l-Kap tat-Tim ta’ l-Ippjanar ta’ l-UE (EUPT Kosovo) fir-rigward ta’ operazzjoni eventwali ta’ l-UE ta’ l-immaniġġar ta’ kriżi fil-qasam ta’ l-istat ta’ dritt u possibbilment f’oqsma oħra fil-Kosovo, b’effett mill-1 ta’ Jannar 2008.
            
         
               (2)
            
            
               L-Artikolu 6 ta’ l-Azzjoni Konġunta 2006/304/PESK jipprovdi li l-Kunsill jawtorizza lill-KPS biex jieħu d-deċiżjonijiet rilevanti skond l-Artikolu 25 tat-Trattat, inkluża d-deċiżjoni li jaħtar, fuq proposta mis-Segretarju Ġenerali/Rappreżentant Għoli, bħala Kap tat-Tim ta’ l-Ippjanar ta’ l-UE (EUPT Kosovo).
            
         IDDEĊIEDA KIF ĠEJ:
   Artikolu Waħdieni
   It-tieni paragrafu ta’ l-Artikolu 2 tad-Deċiżjoni tal-Kumitat Politiku u ta’ Sigurtà EUPT/2/2007 għandu jitħassar.
   
      Magħmula fi Brussell, 6 ta’ Ġunju 2008
      
         
            Għall-Kumitat Politiku u ta’ Sigurtà
         
         
            Il-President
         
         M. IPAVIC
      
   
   
      (1)  ĠU L 112, 26.4.2006, p. 19. L-Azzjoni Konġunta kif l-aħħar emendata bl-Azzjoni Konġunta 2008/228/PESK (ĠU L 75, 18.3.2008, p. 78).
   
      (2)  ĠU L 42, 16.2.2008, p. 92.
   
      (3)  ĠU L 346, 29.12.2007, p. 29.